Löydät hierontastudiomme Helsingin Kalliosta katutasosta Torkkelinmäeltä. Hierontastudiossamme toimii joukko toisilleen tuttuja terveydenhuollon, kehonhuollon ja hyvinvoinnin ammattilaisia, joilla on vuosien kokemus hierontahoidoista ja muista manuaalisista terapiamuodoista. Jokainen meistä toimii omalla toiminimellään, tehden yhteistyötä Studio Eudokia markkinointinimen alla.